SWITSERLAND EN PASSIESPEL
19 - 27 Augustus 2022
Verblyf in die luukse Blüemlisalp Hotel in die Alpedorp Beatenberg bokant Interlaken met 'n uitsig oor Jungfrau, Mönch en die Eiger
19 – 27 Augustus: R40 857 plus lughawebelasting en fooitjies van ongeveer R6 862 en koste van Schengenvisum en reisversekering wat volgens eie behoefte bepaal word. (sien NIE INGESLUIT BY DIE TOERPRYS NIE in Nadere Besonderhede).
In Switserland gaan die groep tuis in 'n pragtige hotel wat in die Bernese Hoogland geleë is. Die hotel bied 'n asemrowende uitsig oor die Thunmeer en op Switserland se drie bergreuse: die Jungfrau, die Mönch en die Eiger.
Die toerprys sluit deurentyd twee etes per dag in.
Switserland bied 'n unieke bekoring met onder meer sneeubedekte berge, reusagtige gletsers, pragtige watervalle en die allermooiste bergdorpies. Indien die weer dit toelaat, onderneem ons groep dagtoere vanaf die hotel na mooi en interessante plekke in die omgewing. Twee daguitstappies word uit die staanspoor by die toerprys ingesluit.
Die uitsig uit die hotel is egter so mooi dat 'n mens byna nie eens nodig het om die hotel te verlaat om die wonder van die Skepping in te neem nie.
Indien u iemand by die kantoor wil sien, versoek ons vriendelik dat u vooraf bel om 'n afspraak te maak, aangesien die kantoor nie voldag beman word nie.